**«Қош келдің, Әз -Наурыз!»**
**Мақсаты:** «Наурыз» мейрамы туралы түсінік беру арқылы қазақ халқының салт - дәстүрін көрсету және оны құрметтей білуге тәрбиелеу. Наурыз мерекесінің қазақ даласындағы орны, наурыз мерекесі туралы түсінік беру, Наурыз мерекесін ұлттық салт - дәстүрімізбен, әдет-ғұрпымызбен байланыстыра насихаттап, ұрпақтардың өз ұлтына деген сүйіспеншілігін арттыру.
Әуен ойналып тұрады.
**1-жүргізуші**:

Сүйінші, сүйінші,

Жаңа күн, жаңа жыл келді.

Наурыз келді біздің жомарт далаға

Наурыз келді еңкейген қарт,еңбектеген балаға
**2 - жүргізуші:**

Армысыздар, құрметті қонақтар! Бүгін біз Ұлыстың ұлы күні — Наурыз мейрамын тойлағалы отырмыз. Наурыз — бұл тек көктемнің ғана емес, ең әуелі ізгілік пен жақсылықтың мейрамы. Ұлыстың ұлы кұні адамдар бір-біріне деген өкпе- реніштерін ұмытып, кешірімге келіп татуласып, табысқан.

Кең болсын қазағымның керегесі,
Кетпесін Алла берген берекесі,
Алаштың баласына нәсіп болған,
Кұтты болсын НАУРЫЗ мерекесі!

**1-жүргізуші**:

Уа, халайық, халайық!
Мұнда назар салайық,

Мерекесі халықтың наурыз тойын бастайық.

Құтты болсын мереке, болсын думан береке!

**Ортада мың бұралған бишілерімізді қарсы алайық.**

**2- жүргізуші**:

Жиналдық Наурыз тойға бәрімізде
Үлкен – кіші жасымыз кәріміз де
Енді ортаны баршыңызға ашайық
Көрермендерге жырдан шашу шашайық
Ән мен күйді, жыр мен биді шалқытып
Өнерменен інжу - маржан шашайық.

Ортаға 8-сынып оқушыларын шақырамыз**. (Поппури Наурыз)**

**1-жүргізуші**:

Қашанда Құт - береке орнасын деп,
Тойларда шашу шашу – салты елімнің.
Уа, халайық, теріп ал мәмпәсиді,
Қабыл қылсын халқымның ақ тілеуін.
Шашу, шашу көп шашайық шашуды
Жауғандай көк аспаннан нөсер жаңбыр.
Уа, жамағат жинап ал несібеңді,
Ризығың бола берсін көл - көсір! (Шашу шашу)

**2- жүргізуші:** Қазақ халқы – салт - дәстүрге өте бай халық. Ал салт - дәстүрге бай болу елдің мәдениетті әрі тәрбиелі екенін айғақтайды. Алайда   қазақ  елінде  ертеден  қолданылып  келе  жатқан  салт-дәстүрлер ұмыт  болып  бара  жатыр. Қазақ салт-дәстүрге сүйене отырып, өзара қарым-қатынасын реттеп отырған, бір-бірін үнсіз түсініп, сыйласқан.

Бүгіндері атаулары өзгерсе де, кейбір салт-дәстүрлерді қаймағын бұзбай сақтап отырған өңірлер бар. Біз осы орайда салт-дәстүр, әдет- ғұрып, ырым-тыйымдарға аз-кем тоқтала кеткен жөн болар. Олардың парқын біреу білсе, біреу біле бермейді.

**1- жүргізуші**: Рамазан айы басталысымен, үй-үйді аралап жарапазан айтып жүрген балаларды көреміз. Бұл дәстүр, әсіресе, ауылдық жерлерде жақсы тараған. Жарапазан — қазақ даласына ислам дінінің келуімен пайда болған тұрмыс-салт жырларының бірі. Оны еліміздің кейбір өңірлерінде «Жарамазан» деп те атайды. Арабтың «Жә Рамазан» деген сөзінен шыққан тіркестің мағынасы «Рамазан келді» дегенді білдіреді. Балалар мен жасөспірімдер оны Рамазан айында сәресі уақыты жақындаған кезде айтады. Ондағы мақсат — адамдарды сәресіге ояту. Еліміздің кейбір өңірлерінде оны оразаның алғашқы үш күнінде, ортаңғы үш күнінде және соңғы үш күнінде ауызашар уақыты кіргеннен бастап айтады. Ал, Орталық Қазақстан мен Батыс Қазақстанның кей жерлерінде бұл салт жойылып кеткен. Жарапазанның негізгі мақсаты — осы қасиетті айда ислам дінін насихатта , халықты жақсылыққа шақыру.Ораза ұстаған адамдар сауап болады деп, жарапазан айтқандарға құрт, май, ірімшік, бір шаршы шүберек, басқа сол сияқты нәрселер береді..

Хор: **«Жарапазан»** әні

**2 - жүргізуші**: Ұлыс күні қазан толса,

Ол жылы ақ мол болар.

Ұлы кісіден бата алса,

Сонда олжалы жыл болар.

Мектебіміздің қарт ұстазы, ақ тілегін, батасын беруге ортамызға **Өміртай Қайырбекұлы** атамызды шақырамыз.

**Бала:** Ассалаумағалайкум,ата!

Сізден бата сұраймын...

**ҚЫДЫР АТА:**  (Тілек)

Сұрасаң бата берейін,
Үстем болсын мерейің
Ықыласпен қол жайсаң,
Ақ тілекті төгейін
Ұлыс оң болсын
Ақ мол болсын
Қайда барсаң жол болсын!
Ұлыс бақты болсын,
Төрт түлік ақты болсын! Әумин!

**1 - жүргізуші:** Наурызда әндер шырқайық,
Өнер жасқа лайық.
Өлеңдеткен жастардың,
Әсем әнін тыңдайық!

Ән: 6 сынып оқушысы **Нұрайдың орындауында «Наурыз» әні.**

**2 - жүргізуші**:

Келіңдер, Наурыз күнін қарсы алайық,
Билейік, жыр жырлайық ән салайық.
ҚаҺарлы қыстан өтіп Наурыз келді,
Арқаңды кеңге созшы, уа халайық!

**4-сынып «Жетіқазына» ән
2-4 сыныптар «Қонақкәде» салты**

**1 - жүргізуші:**

Наурыз  тойы -  береке,

Наурыз  тойы – жыр  аңыз

Қызық   дулы  мереке

Қызық   думан  құрамыз.

Ортада жігіттер биі. (0-2 сынып)

**2 - жүргізуші:**

Ерітіп қарын даланың,

Жинатып гүлін саланың.

Жетелеп жұмсақ самалын,

Келді Наурыз – жыл басы.

Күлімдеп қарап күміс күн,

Аспаның бүркіп пүліш түн.

Ұлы күні Ұлыстың,

Келді Наурыз – жыл басы!

**Кезекті 5-6 сынып оқушыларына берейік. «Қымызмұрындық»салты**

**1 -жүргізуші:**

Қонақтарымыз ағылсын,
Ортамыздан табылсын.
Барлық тілек құдайдың,
Құлағына шалынсын!- деп келесі кезекте әсем ән сыйлаймыз.

**«Наурыз көктем» әні 5-сынып**

Ортада 8-сынып **«Ажырасу көже» салты**
**2 - жүргізуші:**Қиыры жоқ менің байтақ далама
Әсем, көркем ауылыма, қалама
Наурыз келді дүр сілкінтіп жерімді
Сырлы әніңе құлақ түрмей бола ма?
Бүгінгі Ұлыстың ұлы күні қарсаңында мектебіміздің ұжымы, дарынды да, талантты жандары өз өнерлерін ортаға салмақ. **«Құда күту» салты**

**9-сынып «Құйрық бауыр» салты**

**Би «Қара жорға»
1 -жүргізуші:** **Асық ойыны** – қазақ халқының ұлттық ойындарының бірі. Асықты далада, алаңда ойнайды. Асық ойнап өскен бала мерген, өзгелерден ептілеу, зеректеу, табандырақ, шыдамды болып келеді. Халқымыз «Қой асығы демей-ақ, қолыңа түссе сақа тұт», «Асығың алшысынан түссін» деп мақалдап сөйлеуінде асық ойынының қазақ мәдениетіндегі өзіндік орнын байқатады. Осыған орай асық ұлттық ойыны ретінде қазіргі таңда барлық елді мекендерде ұйымдастырылып, жүзеге асырылуда.Алдағы уақытта олимпиада ойынына кіргізбекші.Біздің мектебімізде атсалысуда.Оған себеп біздің мектебіміздің оқушылары аймақтық,аудандық, облыстық «Бес асық және асық ату» ойындарынан жүлделі орындарға иеленіп жүр. (5-9 сынып оқушылары ортада өнерлерін көрсетуде)
**2-жүргізуші**: Наурыз - бұл ежелгі дәстүр бойынша Жаңа жылдың басталуы ғана емес, бұл сонымен бірге таңғажайып көктем мерекесі, табиғаттың қайта түлеп, қайта жаңғыруы. Осы бір табиғат- ана көгілдір көктемнің жып-жылы шапағатымен жайнап тұрған сәтте сіздер де зор қуаныштарға бөленгейсіздер!
Жандарыңыз күн нұрындай жарқырап, ал көңілдеріңіз мейірімділік пен махаббат сезімдеріне тола берсін!

Жасай берсін жаңа күн!

Жасай берсін жаңа жыр!

Құтты болсын наурыз той!

Құтты болсын Жаңа жыл!

Жанарларыңыздан жылу, жүздеріңізден күлкі кетпесін!

Наурыз құт береке алып келсін!

**1-жүргізуші:**

Бұл жыл баршамызға естеріңізде қаларлықтай қымбат естеліктерге толы болсын! Көңілдеріңізге береке, ынтымақ, достық пен күлкі ұяласын! Ұлыс оң болсын!

Ой қосылсын ойыңа,

 Бой қосылсын бойыңа.

 Аман – есен жетейік

 Келесі Наурыз тойына!